แม่อายุ 66 เพิ่งตรวจพบวัณโรคทานยามาสามสัปดาห์ มียาก่อนนอน 10 เม็ด (pyrazinamide 3 เม็ด, ethambutol hydrochloride 500 mg 2 เม็ด,rifampicin 300 mg 2 แคปซูล อีกสามเม็ดเล็กๆกลมๆสีขาว ไม่ทราบชื่อยาเพราะ ถูกแกะรวมจัดมาเป็นชุดให้ ) หลังทานยาได้สัปดาห์แรก ทานอาหารไม่รู้รส นอนไม่หลับ คลื่นใส้ตลอดเวลา ไม่มีแรง ทราบคร่าวๆว่า เป็นเอฟเฟคของยาที่ทานเข้าไป ค่ะ ไปพบอีกครั้งได้ยามาเพิ่มอีก 3 อย่าง domperidone หลังอาหารเช้า .folic-acid และ vitamin b complex ทานหลังอาหารเช้า กลางวัน เย็น ***อาการที่เป็นอยู่และอยากปรึกษา เหนื่อยมาก ชาขา (เป็นมากเวลานอน) ลมตีขึ้นตลอดเรอเอิ้กอ้ากเหมือนคนจะเป็นลม แสบลิ้นแสบปาก แสบคอ กลินลำบาก หนาวเหมือนเป็นไข้ (ไข้เฉพาะช่วงค่ำๆ)อาการนี้เป็นตลอดค่ะ อาการนี้ถือว่า ผิดปกติ หรือเป็นอาการแพ้ยาไหมคะ ควรไปพบแพทย์อีกหรือเปล่าคะ และสามารภทานอาหารเสริม อาซีตอง ได้ไหมคะขอบพระ คุณที่ให้คำแนะนำด้วยความเคารพคุณค่ะ
สวัสดีค่ะ ยาที่ใช้รักษาวัณโรคมีอยู่ 4 ตัวหลักๆได้แก่ไอโซไนอาซิด (Isoniazid)ไรแฟมพิซิน (Rifampicin)อีแทมบูทอล (Ethambutol)ไพราซินาไมด์ (Pyrazinamide)โดยอาการชาขาอาจเป็นผลข้างเคียงจากยา จึงมีการให้ vitamin b complex มาเพื่อลดอาการดังกล่าวผลข้างเคียงจากยาวัณโรคที่พบได้บ่อยเช่น ความอยากอาหารลดลง ผิวซีดเหลืองจากมีตับอักเสบ ปัสสาวะมีสีเข้มหรือเปลี่ยนเป็นสีส้ม มีอาการไข้ติดต่อกัน 3 วันขึ้นไปโดยไม่มีสาเหตุ หายใจลำบาก รู้สึกว่าหน้าท้องมีอาการแข็งหรือบวมผิดปกติ มีอาการบวมที่หน้า ริมฝีปาก ลิ้น หรือคอ หรือมีปัญหาเรื่องการมองเห็น เช่นเห็นภาพไม่ชัด หรือเห็นสีผิดปกติ หากมีอาการเหล่านี้ควรรีบกลับไปพบแพทย์ โดยหากแพทย์ตรวจพบว่าเป็นจากยา และเป็นการแพ้รุนแรง อาจต้องมีการหยุดยาชั่วคราวหรือเปลี่ยนชนิดของยาค่ะยังไม่แนะนำให้ใช้อาหารเสริมใดๆเองในขณะนี้ เนื่องจากยังไม่ทราบส่วนประกอบที่แน่ชัด คือมันอาจไปทำปฏิกิริยากับยาวัณโรคที่กินอยู่ได้ ควรปรึกษาแพทย์โดยนำฉลากอาหารเสริมดังกล่าวไปให้แพทย์ดูด้วยค่ะ